*Tämä artikkeli kertoo Google-yrityksestä, hakukoneesta kertoo artikkeli Google (hakukone).*

Google-hakukone
**Google LLC** on yhdysvaltalainen vuonna 1998 perustettu yhtiö, joka tarjoaa etupäässä verkkopalveluita. Yrityksen hakukonepalvelu nimeltä Google on maailman käytetyin hakukone, jolla tehdään yli viisi miljardia hakua päivässä. Hakupalvelu on yhdistetty internet-mainostuksen kanssa synergiseksi kokonaisuudeksi. Yhtiö on laajentanut toimintaansa Internet-palveluiden tarjontaan sekä ohjelmistoalalle. Googlella on ympäri maailmaa 15 palvelinkeskusta, joista 8 sijaitsee Yhdysvalloissa.

Vuonna 2012 yhtiön liikevaihto ylitti 50 miljardia dollaria eli 37 miljardia euroa. Merkittävin osa Googlen liikevaihdosta koostuu mainostuloista, jotka olivat vuonna 2015 noin 59 miljardia euroa.

Vuonna 2012 Google valittiin Fortune-lehden järjestämässä tutkimuksessa Yhdysvaltain parhaimmaksi työpaikaksi.

Googlen yrityskulttuuriin on kuulunut ajattelutapa, jonka mukaan se pyrkii pysymään väleissä käyttäjien kanssa, eikä muodostumaan vihatuksi suuryritykseksi.

Lokakuussa 2015 Alphabetistä tuli Googlen emoyhtiö.

Vuonna 2017 Google käytti yksinomaan uusiutuvaa energiaa toiminnassaan.

Historia
--------

### Perustaminen

Google alkoi Stanfordin yliopiston tohtoriopiskelijoiden Larry Pagen ja Sergei Brinin tutkimusprojektina tammikuussa 1996. Heidän ideansa oli parantaa Internetin hakua analysoimalla verkkosivustojen välisiä suhteita ja näin parantaa hakutuloksia. Internet-osoite *google.com* rekisteröitiin syyskuussa 1997 ja samanniminen yhtiö perustettiin syyskuussa 1998. Yrityksen alkuperäinen osoite oli eräs autotalli Menlo Parkissa Kaliforniassa. Googlen nimi on peräisin lukusanasta googol, joka äännetään englannin kielessä samalla tavalla.

Google muutti maaliskuussa 1999 toimistotiloihin Palo Altoon. Google alkoi myydä mainoksia palveluunsa vuonna 2000. Yhtiön sittemmin kasvettua se muutti vuonna 2004 SGI:ltä vuokraamaansa toimistorakennukseen Mountain Viewiin Santa Claraan. Nykyisin päämajalle on annettu nimi Googleplex.

Yhtiö listautui pörssiin 19. elokuuta 2004. Osakkeen listautumishinta oli 85 dollaria. Yhtiön pörssiarvoksi muodostui tuolloin 23 miljardia dollaria. Sittemmin yhtiö on listattu NASDAQissa ja Lontoon pörssissä.

### Palvelujen laajeneminen

Googlen perustajat Larry Page (vas.) ja Sergei Brin.
Googlen ensimmäinen tuotantopalvelin 1990-luvun lopulta.
Googlen vanha logo.
Google on laajentanut valikoimaansa sekä kehittämällä uutta että ostamalla pääomallaan pienempiä Internet-palveluiden tarjoajia. Yksi varhaisimmista hankinnoista oli Pyra Labs, Blogger-blogipalvelun kehittäjä. Oston myötä Blogger-palvelusta tuli ilmainen. Vuonna 2004 Google hankki Earth Viewer -palvelua kehittäneen Keyhole Inc:n. Earth Vieweristä tuli kaupan myötä Google Earth -palvelu. Alkuvuonna 2006 Google osti osan Writelystä ja verkossa toimivaa tekstinkäsittelyohjelmaa kehittävän Upstartlen, jonka tekniikalla luotiin Google Docs & Spreadsheets. Google ilmoitti 9. lokakuuta 2006 ostavansa videonjakopalvelu YouTuben noin 1,3 miljardilla eurolla. Googlella oli jo aiemmin oma Google Video -palvelu, joka ei saavuttanut yhtä suurta suosiota kuin YouTube. Huhtikuussa 2007 Google osti Internet-mainostaja DoubleClickin 3,1 miljardilla. 12. joulukuuta 2007 Google julkisti suunnittelevansa verkkotietosanakirjaprojektia nimeltään Knol.

Vuoden 2007 aikana huhuttiin, että Google kehittäisi omaa "gPhoneksi" jo nimettyä matkapuhelintaan kilpailijaksi Applen iPhonelle. Yhtiö rekisteröi muutamia aiheeseen liittyviä patentteja. Marraskuussa 2007 julkistettu tuote oli kuitenkin Linux-pohjainen, suureksi osaksi avoimen lähdekoodin puhelimen ohjelmistoalusta Android, jonka puhelinvalmistaja voi ottaa käyttöönsä ilmaiseksi. Samalla perustettiin Open Handset Alliance -organisaatio kehittämään matkapuhelinstandardeja.

Myöhemmin Google on tuonut markkinoille omalle nimelleen brändättyjä Nexus-älypuhelimia ja tablettitietokoneita, joiden suunnittelusta ja valmistuksesta ovat vastanneet muut matkapuhelinyhtiöt Asus, LG, Samsung, HTC ja Motorola Mobility. Kun Google osti elokuussa 2011 yhdysvaltalaisen matkapuhelinvalmistaja Motorolan Mobility-yksikön, siitä tuli ohjelmiston toimittajan lisäksi myös laitevalmistaja. Google maksoi kaupasta yhdeksän miljardia dollaria ja sai sen myötä haltuunsa myös mittavan patenttisalkun.

Googlen logoa muokataan erikoistapahtumien kunniaksi, esimerkiksi olympialaisten ja joulun alla. Näitä muutoksia kutsutaan Google Doodleksi. Doodle tarkoittaa tässä tapauksessa luonnosta. 2. syyskuuta 2008 Google-yhtiön 10-vuotisjuhlan tienoilla Google toi markkinoille Google Chrome -internetselaimen.

Googlesta on tullut myös merkittävä Internetin ylläpitäjä. Toukokuussa 2007 Netcraft alkoi seurata Googlen oman Apacheen perustuvan HTTP-palvelimen GFE (Google Front End) käyttöä. Tuolloin Blogger-sivuston blogeja pyörittävä GFE palveli 2,7 miljoonaa verkkosivua tai 2,3 % niistä. Tammikuussa 2009 Googlen ohjelmistoilla pyöri yli 5 % sivustoista, nämä kaikki sen itse ylläpitämiä.

Tammikuussa 2009 Google karsi useita palvelujaan ja sulki toimistonsa Austinissa, Trondheimissa ja Luulajassa. Karsittavien palvelujen listalla olivat Dodgeball, Google Catalog Search, Google Mashup Editor, Google Notebook ja Jaiku. Jaikun kehitys lopetettiin ja palvelimen lähdekoodi julkaistiin vapaana ohjelmistona. Google Videosta poistettiin mahdollisuus lisätä uusia videoita. Elokuussa 2009 Google osti sadalla miljoonalla dollarilla On2 Technologies -yhtiön, joka tunnetaan videokoodekeistaan.

Laatuaan ensimmäisessä, työpaikkojen houkuttelevuutta 12 000 opiskelijan keskuudessa ympäri maailmaa selvittäneessä tutkimuksessa sekä tulevat ekonomit että insinöörit valitsivat vuonna 2009 Googlen suosikkityönantajakseen.

Lokakuussa 2009 kerrottiin, että Google vastaa kuudesta prosentista kaikesta (ei pelkästään WWW-pohjaisesta) Internetin tietoliikenteestä. Se on suurin yksittäinen tekijä noin 30 suuryrityksen joukossa, joiden osuus kaikesta Internetin tietoliikenteestä oli heinäkuussa 2009 jopa 30 prosenttia. Tiedot ovat peräisin suurimmasta koskaan toteutetusta internet-tietoliikennetutkimuksesta, joka kesti kaksi vuotta ja toteuttajana oli Arbor Networks.

Palveluita
----------

Hakukoneen lisäksi Googlen tarjoamia palveluita ovat muun muassa kävijäseurantaohjelma Google Analytics, nettiselain Google Chrome sekä karttaohjelmat Google Earth ja Google Maps. Muihin yhtiön palveluihin kuuluvat YouTube-videoidenjakopalvelu, Gmail-sähköpostipalvelu, suunnitteluohjelma Google SketchUp ja netbook-kannettaville suunnattu käyttöjärjestelmä Chrome OS. Picasa-kuva-albumiohjelma yhdistettiin Google Kuvat -palveluun vuonna 2018.  Google Kuvat -palveluun voi esimerkiksi varmuuskopioida puhelimen tai tietokoneen kuvat.

Google ylläpiti vuoteen 2014 asti muun muassa Orkut-virtuaaliyhteisöä. Kesäkuussa 2011 Google avasi yhteisöpalvelun Google+:n, joka oli käytössä vuoteen 2019 asti. Google Moon -palvelu näyttää kuvia Kuusta. Vastaavasti Google Mars -palvelu näyttää kuvia Marsista. Google tarjoaa myös Chat-, Duo- ja Meet-nimisiä viestintäpalveluita. 

Tulonsa Google saa ylläpitämistään mainostusohjelmista, AdWords ja AdSense. Google on myös Android-mobiilialustan kehittäjä. 24. huhtikuuta 2012 Google esitteli Google Driven, verkkotallennustilan, jossa Gmailin yhteydessä saa halutessaan viisi gigatavua maksutonta verkkotallennustilaa ja maksamalla enintään yhden teratavun. Myöhemmin Google on päivittänyt palvelujaan. Nykyisin maksutonta tallennustilaa on 15 gigatavua ja maksamalla suurin saatavilla oleva tallennustila on 16 teratavua.
Yksi Googlen suosituimpia tuotteita on Google One, joka tarjoaa kuukausimaksusta lisätilaa Google Driveen. Sillä on vuoden 2024 alussa 100 miljoonaa tilaajaa.

Suomessa
--------

Googlen Suomen-toimipiste sijaitsee Helsingissä. Se avattiin 17. tammikuuta 2006 ja sen johtajana toimi vuoden 2009 loppupuolelle entinen maailmanmestaruustason taitoluistelija Petri Kokko. Kokon seuraaja oli Anni Ronkainen. Vuodesta 2016 Google Suomen maajohtaja on ollut Antti Järvinen.  Google on Suomessa haluttu työpaikka IT-alan opiskelijoiden ja ammattilaisten joukossa. 
 
Maaliskuussa 2009 Google kertoi perustavansa Suomeen palvelinkeskuksen entiseen Summan paperitehtaaseen Haminaan. Se otettiin käyttöön syyskuussa 2011. Google ilmoitti elokuussa 2012 laajentavansa palvelintiloja, ja ottamalla käyttöön toisen hallin. Haminan datakeskuksen laajennusosat ovat valmistuneet vuosina 2015 ja 2021. Googlen datakeskukseen tehtyjen kokonaisinvestointien arvo on kaksi miljardia euroa. Keskus työllistää noin 400 ihmistä. Haminan datakeskusta operoi Tuike Finland. Datakeskuksen johtajana toimii Lauri Ikonen. 

Tutkimusyhtiö PublicFirst arvioi, että Googlen tuotteet tukevat Suomen taloutta 4,3 miljardilla eurolla vuosittain. 

On2 Technologies -yhtiön ostamisen myötä Googlella on ollut tuotekehitysyksikkö Oulussa vuodesta 2010 lähtien.

Elokuussa 2018 Google teki sopimuksen kolmen, yhteensä 190 MW:n tuulipuiston sähkön ostamisesta. Suomessa Googlella on yhteensä viisi tuulivoimapuistoa.

Väärinkäytökset ja rikokset
---------------------------

### Sensuuri

Google on sensuroinut hakutuloksia Kiinan valtion vaatimuksesta, esimerkiksi suodattanut pois toisinajattelijoiden sivuja ja Tiananmenin kansannoususta kertovia hakutuloksia. Maaliskuussa 2010 sensurointi kuitenkin lopetettiin. Google kehitti myöhemmin 2010-luvun lopulla Kiinan internet-sensuuriin sopivaa hakukonetta (Dragonfly), joka kuitenkin lopetettiin vuonna 2019.

Googleplex-päämaja Santa Clarassa.
### Markkina-aseman väärinkäyttö

Kesäkuussa 2017 Euroopan komissio määräsi Googlelle 2,4 miljardin euron suuruisen sakon hallitsevan markkina-aseman väärinkäytöstä. Google Inc. oli komission mukaan rikkonut kilpailusääntöjä ohjaamalla verkkoliikennettä operaattorin omaan verkkokauppaansa ja siten syrjinyt sen kilpailijoita. Sakot ovat Euroopan unionin historian suurimmat.

### Vaikutus tieteeseen

Heinäkuussa 2017 uutisoitiin, että Google on käyttänyt miljoonia rahoittaakseen akateemisia tutkimuksia Yhdysvalloissa ja Euroopassa. Yhdysvalloissa toimivan vastuullisuutta valvovan järjestön Campaign for Accountabilityn (CfA) mukaan Google on siten pyrkinyt vaikuttamaan yleisön mielipiteisiin ja päätöksentekoon. Viime vuosikymmenen aikana yhtiö on rahoittanut tutkimusartikkeleita, jotka näyttävät tukevan sen liiketoiminnallisia etuja ja puolustavat sääntelyn haasteita, kuten kilpailulainsäädäntöä ja piratismin torjuntaa.*selvennä* CfA on vaatinut Googlen rahoittamien tutkimuslaitosten paljastavan rahoituksensa lähteen.

### Veronkierto

Euroopassa Googlen pääkonttori on Irlannissa, missä yritysverotus on kevyt. Google on maksanut veroja muihin Euroopan maihin suhteellisen vähän, sillä yhtiö raportoi lähes koko tuloksensa Irlannin pääkonttorin kautta. Moni Euroopan maa on tyytymätön kansainvälisten teknologiayhtiöiden maksamiin veromääriin. Ranska vaati Googlelta vuonna 2019 1,6 miljardia euroa veroja. Riita sovittiin syyskuussa 2019. Ranska sai 500 miljoonaa euroa sakkoina ja 465 miljoonaa euroa veroja.

Google sopi vuosia kestäneen verokiistan Italian kanssa keväällä 2017 maksamalla yli 300 miljoonaa euroa. Edellisvuonna Google maksoi Britanniaan 150 miljoonaa euroa veroja.

### Ilmastodenialismin rahoittaminen

Samalla kun Google tekee työtä ilmastokriisin ratkaisemiseksi, toisaalla se rahoittaa tieteenvastaisia ajatushautomoita ja lobbausryhmiä, jotka kieltävät ilmaston lämpenemisen ja pyrkivät purkamaan ilmastolakeja.

Googlen julkaisemat tutkimukset
-------------------------------

Google julkaisee vuosittain runsaasti tutkimuksia. Vuonna 2021 Google julkaisi yli 700 tutkimusta. 

Google on julkaissut tutkimusartikkeleita Google File System (GFS) ja MapReduce -tekniikoista, joihin muun muassa Apache Hadoop perustuu.

Google AI -tutkimusryhmä kehitti 2017 Transformer-mallin, josta tuli nykyaikaisen tekoälytutkimuksen kulmakivi.

Ohjelmistoprojektit
-------------------

Useat avoimen lähdekoodin ohjelmistoprojektit ovat saaneet alkunsa Googlella, näihin lukeutuvat muun muassa Go-ohjelmointikieli sekä Kubernetes-säiliöintihallinta.

Katso myös
----------

* Google-pommi
* Luettelo Googlen tuotteista‎
* Luettelo Googlen ostamista yrityksistä

Lähteet
-------

1. ↑  Googlesta tuli juuri USA:n toiseksi arvokkain yritys talouselama.fi.  Arkistoitu 9.2.2014. Viitattu 12.8.2014. (suomeksi)
2. ↑  Google and the birthday mystery csmonitor.com. Viitattu 27.9.2011. (englanniksi)
3. ↑  Company Google. Viitattu 27.9.2011. (englanniksi)
4. 1 2 3  G is for Google *10.8.2015*. Google. Viitattu 12.8.2015. (englanniksi)
5. 1 2 3 4  Google Inc. 2013 Annual Report Form (10-K) United States Securities and Exchange Commission. Viitattu 12.8.2014. (englanniksi)
6. ↑  Google Inc. 2014 Q1 Quarterly Report Form (10-Q) United States Securities and Exchange Commission. Viitattu 12.8.2014. (englanniksi)
7. ↑  Google's Income Statement Information Google. Viitattu 12.8.2014. (englanniksi)
8. ↑  Google’s Long List of Subsidiaries Gets Much Shorter *23.5.2013*. Washington Wire. Viitattu 12.8.2014. (englanniksi)
9. ↑  Netti on muuttunut ikääntyessään - ja niin mekin *tivi.fi*.  10.8.2019. Viitattu 11.8.2019.
10. 1 2 3 4 5  Ennätyssakot saanut Google on valtava yhtiö – kuusi faktaa kertoo, kuinka suuri *Yle Uutiset*. Viitattu 27.6.2017.
11. ↑  Iltalehti: Google takoi muhkean tuloksen vuoden lopulla *iltalehti.fi*. Viitattu 23.1.2013.
12. ↑  Google on Yhdysvaltain paras työpaikka digitoday.fi. Viitattu 16.10.2012.
13. ↑  Kari Haakana: Älä ole paha yle.fi. Viitattu 16.10.2012.
14. ↑
15. ↑  Googlen historia google.com. Viitattu 16.11.2011.
16. ↑  Brin, Sergey (1998). "The anatomy of a large-scale hypertextual Web search engine". *Computer Networks and ISDN Systems* **30** (1–7): 107–117. doi:10.1016/S0169-7552(98)00110-X.
17. ↑  Barroso, L.A. (April 29, 2003). "Web search for a planet: the google cluster architecture". *IEEE Micro* **23** (2): 22–28. doi:10.1109/mm.2003.1196112. "We believe that the best price/performance tradeoff for our applications comes from fashioning a reliable computing infrastructure from clusters of unreliable commodity PCs."
18. ↑  Palo Alto makes fresh pitch for Google Fiber paloaltoonline.com. Viitattu 4.9.2012. (englanniksi)
19. ↑  Ten years of online advertising with Google Adwords guardian.co.uk. Viitattu 4.9.2012. (englanniksi)
20. ↑  Googlen toimipaikat google.com. Viitattu 4.9.2012.
21. ↑  Google goes low cnn.com. Viitattu 4.9.2012. (englanniksi)
22. ↑  Three killer reasons Facebook's IPO could be worth $100 billion news.cnet.com. Viitattu 4.9.2012. (englanniksi)
23. ↑  Google Deal Ties Company To Weblogs nytimes.com. Viitattu 4.9.2012. (englanniksi)
24. ↑  Google ostaa Motorolan yhdeksällä miljardilla eurolla *kauppalehti.fi*.  15.8.2011.  Arkistoitu 13.1.2012. Viitattu 16.8.2011.
25. ↑  May 2007 Web Server Survey | Netcraft. News.netcraft.com (2007-05-01). Viitattu 25.7.2012.
26. ↑  January 2009 Web Server Survey | Netcraft. News.netcraft.com (2009-01-16). Viitattu 25.7.2012.
27. ↑  Google Terminates Six Services – Slashdot. Tech.slashdot.org. Viitattu 25.7.2012.
28. ↑  Monikansalliset yhtiöt houkuttavat opiskelijoita (Taloussanomat). Taloussanomat.fi (2009-10-27). Viitattu 25.7.2012.
29. 1 2 3  Perez, Sarah: Google Accounts for 6% of All Internet Traffic *nytimes.com*.  13.10.2009. The New York Times. Viitattu 15.10.2009. (englanniksi)
30. ↑  Raywood, Dan: Internet to enter its second stage as large domains control 30 per cent of the total content *SC Magazine*.  13.10.2009. Viitattu 15.10.2009. (englanniksi)
31. ↑  Picasa Blog *googlephotos.blogspot.com*. Viitattu 17.12.2021.
32. ↑  Moving On From Picasa *nytimes.fi*. Viitattu 17.12.2021.
33. ↑  Antti Järvinen Googlen maajohtajaksi *kauppalehti.fi*. Viitattu 17.12.2021.
34. ↑  Google julkisti Google Drive -tallennuspalvelun | It-viikko. Itviikko.fi (2012-04-25). Viitattu 25.7.2012.
35. ↑  The latest on Google Hangouts and the upgrade to Google Chat *news.yahoo.com*. Viitattu 17.12.2021.
36. ↑  Ron Amadeo: Google earnings: 100 million Google One subscribers, Google Cloud profits *Ars Technica*.  31.1.2024. Viitattu 2.2.2024. (englanniksi)
37. ↑  Antti Järvinen Googlen maajohtajaksi *kauppalehti.fi*. Viitattu 17.12.2021.
38. ↑  IT-osaajien ihannetyöpaikat on taas listattu *kauppalehti.fi*. Viitattu 17.12.2021.
39. ↑  Näin koronavuosi näkyy opiskelijoiden ihannetyöpaikoissa *talouselama.fi*. Viitattu 17.12.2021.
40. ↑  Tämän Google tekee paperitehtaalle! *Uusi Suomi*.  12.2.2009. Viitattu 29.3.2009.
41. ↑  Hamina Data Center Google, Inc.. Viitattu 3.8.2012.
42. ↑  Huhtiniemi, Kaisa: Summan paperitehdas käy Googlelle ahtaaksi *Tekniikka ja Talous*.  27.11.2009.  Arkistoitu 30.11.2009. Viitattu 5.12.2009.
43. ↑  Google kehuu Summan konesalia itviikko.fi. Viitattu 3.8.2012.
44. ↑  Tiedon varjelija *hs.fi*. Viitattu 17.12.2021.
45. ↑  Google Impact Report *PublicFirst*. Viitattu 17.12.2021.
46. ↑  Google avaan toimiston Ouluun *Kaleva*.  15.2.2011. Viitattu 27.4.2013.
47. ↑  Google buys into new Finnish wind energy in renewables search Reuters. Viitattu 2.9.2020. (englanniksi)
48. ↑  Googlelta 600 miljoonan lisäinvestointi Haminaan, ostaa sähköä kahdesta tuulipuistosta Suomessa – katso tiedotustilaisuus yle.fi. Viitattu 17.12.2021.
49. ↑  Yleisradio, Uutiset
50. ↑  Google lopettaa kiinalaisille räätälöidyn hakukoneen kehittämisen – kohuttu Project Dragonfly on kuopattu Tekniikka & Talous. Viitattu 2.9.2020.
51. ↑  Valvontaryhmä: Google on käyttänyt miljoonia akateemisen tutkimuksen rahoittamiseen vaikuttaakseen mielipiteisiin *Yle Uutiset*. Viitattu 13.7.2017.
52. ↑  Google sopi veroriitansa Ranskassa, hintalapuksi tuli lähes miljardi Googlen miljardisopimuksesta kerrottiin torstaina YLE 12.9.2019
53. ↑  Miljardisakkoja ja sähköshokkeja – EU haluaa teknologiajättien verokikkailun kuriin YLE 24.2.2018
54. ↑  Stephanie Kirchgaessner: Revealed: Google made large contributions to climate change deniers *The Guardian*.  11.10.2019. Viitattu 5.11.2019. (englanniksi)
55. ↑  Google Research *research.google*. Viitattu 17.12.2021.
56. ↑  Publication database *research.google*. Viitattu 17.12.2021.
57. ↑  An introduction to Apache Hadoop for big data *opensource.com*.  26.8.2014. Viitattu 30.3.2018.
58. ↑  Jim Scott: 5 Google Projects That Changed Big Data Forever *mapr.com*.  2.9.2014.  Arkistoitu 11.6.2018. Viitattu 30.3.2018.
59. ↑  Jeffrey Dean & Sanjay Ghemawat: MapReduce: Simplified Data Processing on Large Clusters (PDF) Google. Viitattu 30.3.2018.
60. ↑  Sanjay Ghemawat & Howard Gobioff & Shun-Tak Leung: The Google File System (PDF) Google. Viitattu 30.3.2018.
61. ↑
62. ↑  Kincaid, Jason: Google's Go: A New Programming Language That's Python Meets C++  11.11.2009. Techcrunch. Viitattu 31.3.2018.
63. ↑  What is Kubernetes? *kubernetes.io*. Viitattu 31.3.2018.

Kirjallisuutta
--------------

* Schmidt, Eric – Rosenberg, Jonathan: *How Google Works*. New York: Grand Central Publishing, 2014. ISBN 978-1-4555-8234-1.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Google**.
* Googlen verkkosivut
* Googlen historia

|  |  |  |  |  |  |
| --- | --- | --- | --- | --- | --- |
| 

| * n
* k
* m
Yhdysvallat NASDAQ-100-indeksin yritykset |
| --- |
|  |
| 
* Adobe
* Advanced Micro Devices
* Airbnb
* Alphabet
* American Electric Power
* Amazon
* Amgen
* Analog Devices
* Ansys
* Apple
* Applied Materials
* ASML Holding
* Astra Zeneca
* Atlassian
* Autodesk
* Automatic Data Processing
* Baker Hughes Company
* Biogen
* Booking Holdings
* Broadcom
* Cadence Design Systems
* CDW
* Cintas
* Cisco Systems
* Charter Communications
* Coca-Cola Europacific Partners
* Cognizant
* Comcast
* Constellation Energy
* Copart
* CoStar Group
* Costco
* CrowdStrike
* CSX
* Datadog
* Dexcom
* Diamondback Energy
* DoorDash
* Dollar Tree
* Electronic Arts
* Exelon
* Fastenal
* Fortinet
* GE HealthCare
* Gilead Sciences
* Globalfoundries
* Honeywell
* Idexx Laboratories
* Illumina
* Intel
* Intuit
* Intuitive Surgical
* Keurig Dr Pepper
* KLA Corporation
* Kraft Heinz
* Lam Research
* Lululemon Athletica
* Marriott International
* Marvell Technology Group
* MercadoLibre
* Meta
* Microchip Technology
* Micron Technology
* Microsoft
* Mondelez International
* MongoDB
* Monster Beverage
* Moderna
* Netflix
* Nvidia
* NXP Semiconductors
* Old Dominion Freight Line
* ON Semiconductor
* O'Reilly Auto Parts
* Paccar
* Palo Alto Networks
* Paychex
* PayPal
* PDD Holdings
* PepsiCo
* Qualcomm
* Regeneron Pharmaceuticals
* Roper Technologies
* Ross Stores
* Sirius XM
* Splunk
* Starbucks
* Synopsys
* T-Mobile US
* Take-Two Interactive
* Tesla, Inc.
* Texas Instruments
* Trade Desk
* Verisk Analytics
* Vertex Pharmaceuticals
* Walgreens Boots Alliance
* Warner Bros. Discovery
* Workday
* Xcel Energy
* Zscaler

 |
|  |
| Päivitetty: 4. tammikuuta 2024 |

 |